Torna el concert de Nadal de la Unión Musical Porteña
12 de desembre 2023

La Unión Musical Porteña oferirà el seu concert de Nadal 2023 el dissabte 16 de desembre, a les 19:30 hores, en el Teatre de Begoña (c/ Progrés, 38, el Port de Sagunt). L'entrada és gratuïta i lliure fins a completar l'aforament.

La regidora de Cultura, Ana María Quesada, ha expressat: «**Este pròxim dissabte arriba un toc més del Nadal d'estos dies que pretenem que siguen màgics o que siguen almenys el més alegres possibles per a tota la ciutadania, i en esta ocasió vindrà de la mà del concert de Nadal de la Unión Musical Porteña**».

Així mateix, la regidora ha destacat que hi haurà «**molta varietat de música**» i ha afegit: «**Ens divertirem i gaudirem amb els veïns i veïnes del nostre municipi que es dediquen a la música i que ens fan gaudir tant**». Així mateix, ha expressat: «**Espere que almenys els nostres cors, les nostres ànimes, s'alimenten una miqueta amb esta música de la màgia del Nadal**».

En el concert intervindran el cor de la UMP, dirigit per Leana Ramírez; l'orquestra, dirigida per Samuel Amatriain; la banda simfònica, dirigida per Jorge Vivas; el solista, Aleix Latorre. Així mateix, el presentador de la gala serà Rafa Garrido.

![](/media/p35d01xk/concierto-ump_c.jpg?width=602.3942537909019&height=850)

*   [](http://www.facebook.com/sharer.php?u=https://aytosagunto.es/va/actualitat/torna-el-concert-de-nadal-de-la-union-musical-portena/ "Facebook")
*   [](http://twitter.com/share?url=https://aytosagunto.es/va/actualitat/torna-el-concert-de-nadal-de-la-union-musical-portena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-el-concert-de-nadal-de-la-union-musical-portena/ "Linked In")
*   [](mailto:?body=https://aytosagunto.es/va/actualitat/torna-el-concert-de-nadal-de-la-union-musical-portena/)